[{"text_idx": "#000000", "text": "Pro servila eraro la profilbildoj de la plej multaj uzantoj en Amikumu neripareble malaperis. La servo nun alvokas la uzantojn denove als\u0302uti siajn bildojn."}, {"text_idx": "#000001", "text": "Marde posttagmeze lau\u0306 eu\u0306ropa horo la pos\u0302telefona servo Amikumu anoncis, ke la profilbildoj de la uzantoj estis akcidente forigitaj pro \u201cgravega servila eraro\u201d. Amikumu nun petas c\u0302iujn trafitojn denove als\u0302uti siajn bildojn."}, {"text_idx": "#000002", "text": "\u201cNi pardonpetegas pro la eraro kaj antau\u0306g\u0302ojas denove revidi viajn vizag\u0302ojn en la apo\u201d, Amikumu skribas en Facebook."}, {"text_idx": "#000004", "text": "Libera Folio kontaktis kun Chuck Smith, la c\u0302efa teknika oficisto de Amikumu, kiu rakontas ke temis pri eraro pri la agordoj en la retservilo c\u0302e Amazon, kiun uzas Amikumu."}, {"text_idx": "#000005", "text": "\u2013 Bedau\u0306rinde mi ne povas diri detalojn pro sekurecaj kialoj. Nur profilbildoj estis tus\u0302itaj. Ne c\u0302iuj, sed plej multaj malaperis. C\u0302io krom bildoj estas tute en ordo."}, {"text_idx": "#000006", "text": "Amikumu en julio informis, ke la servo jam havas pli ol 20 000 membrojn, el kiuj du trionoj estas esperantistoj."}, {"text_idx": "#000008", "text": "La celo estas atingi 500 novajn \u201corajn membrojn\u201d. Lau\u0306 la kampanja pag\u0302o, g\u0302is nun alig\u0302is 191 novaj pagantaj membroj."}, {"text_idx": "#000009", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000010", "text": "Anonimulo kolektas sekretojn de esperantistoj"}, {"text_idx": "#000012", "text": "Tiu bedau\u0306rinda eraro hazarde montrig\u0302os elstara maniero konstati (kaj pruvi) la veran popularecon de la apo, kvazau\u0306 voc\u0302donilo, preter (mal)oficialaj nombroj da (aktivaj) membroj: mi certas, ke nur tiuj membroj konsiderantaj la apon utila kaj do inda je ilia tempo kaj atento reals\u0302utos bildon. C\u0302iuj tiuj, kiuj ne reals\u0302utos bildon, nerekte esprimos, ke ili ne sufic\u0302e s\u0302atas la apon au\u0306 ne trovas g\u0302in aparte utila."}, {"text_idx": "#000013", "text": "Kio estos la rezulto? C\u0302u reaperos multaj au\u0306 pokaj vizag\u0302oj? Mi (tro pesimisme?) antau\u0306diras, ke multaj nunaj senbilduloj restos senbilduloj."}, {"text_idx": "#000015", "text": "Mi gvatis la s\u0302ang\u0302ig\u0302on (t.e. reals\u0302uton) de vizag\u0302oj dum la pasinta semajno: el 100 homoj c\u0302. 5 reals\u0302utis bildon."}, {"text_idx": "#000016", "text": "Eble mi trovig\u0302as en regiono (centra Eu\u0306ropo), kie esperantistoj aparte malmultas au\u0306 malviglas. Sed centra Eu\u0306ropo ja c\u0302iam estis unu el la c\u0302efaj vivmedioj de Esperanto, do..."}, {"text_idx": "#000018", "text": "Eble ne helpas tio, ke Amikumu neniel avertis ties uzantaron pri la problemo: se mi ne membrus en la Telegramo-grupo de Amikumu, au\u0306 se mi ne legus c\u0302i tion en Libera Folio, kiel uzanto mi neniam ekscius c\u0302u pri la fus\u0302o c\u0302u pri tio, ke c\u0302iuj devas nun reals\u0302uti sian profilbildon."}, {"text_idx": "#000019", "text": "Mi atendus prian retpos\u0302tmesag\u0302on rekte de Amikumu al c\u0302iu uzanto, por klarigi la situacion kaj instigi al reals\u0302utado."}, {"text_idx": "#000020", "text": "Jes, sekvi la reals\u0302uton de la profilbildoj, tio certe estas elstare bona okazo por ekhavi impreson pri la reala populareco de tiu programo, vi pravas."}, {"text_idx": "#000021", "text": "Mi ekhavis la impreson, ke \u00bbAmikumu\u00ab devenis el la hobigrupo de la multlingvemuloj kaj ke tiu grupo uzis la Esperantistaron kiel limigitan testmerkaton. Tio unuavide s\u0302ajnas nemalbona ideo: Multaj E-istoj apartenas al la grupo de la multlingvemuloj; kaj eble ankau\u0306 nemalmultaj multlingvemuloj okupig\u0302is iam pri E-o. \u2013 Tamen la du grupoj lau\u0306 mia (certe iom supraj\u0302a) impreso kerne havas sufic\u0302e diversajn interesojn, celojn kaj aspirojn."}, {"text_idx": "#000022", "text": "Dum komence mi uzadis la programon \u00bbAmikumu\u00ab, c\u0302ar g\u0302i s\u0302ajnis esti utila au\u0306 almenau\u0306 amuzeta Esperantaj\u0302o, mi ne plu uzis g\u0302in baldau\u0306 post la alveno de la neesperantistoj, c\u0302ar la programo subite ne plu estis \u00bbEsperantaj\u0302o\u00ab kaj mi perdis la koran ligitecon al g\u0302i. C\u0302u racia reago? \u2013 Certe ne, sed estis tiel. \ud83d\ude42"}, {"text_idx": "#000025", "text": "Nu, kiel sperta ttt-estro, vi sciu, ke estas tute normale hejmigi c\u0302e, ekzemple, Amazon S3 dosierojn als\u0302utintajn de uzantoj kiel profilbildojn."}, {"text_idx": "#000028", "text": "En la kazo de Amikumu, c\u0302iu uzanto ec\u0302 kontrolante la apon els\u0302utas plurajn profilbildojn. Estas tute normale, ke tia firmao funkciigas la retejon ene de altnivela servilo (kie trovig\u0302as la kernaj dosieroj kaj datenbazo, do c\u0302iuj personaj informoj), sed konservas dosierojn kiel profilbildojn, kiuj estas tre ofte els\u0302utataj de uzantoj per nur c\u0302iutaga uzado de la apo, en loko malpli kosta kaj kapabla liveri pli rapide."}, {"text_idx": "#000031", "text": "'Por ebligi la evoluigon de la apo, Amikumu serc\u0302is kaj trovis investantojn, kiuj ac\u0302etis akciojn en la firmao. Entute estis kolektitaj pli ol 98.000 eu\u0306roj de 15 investantoj, el kiuj 10.000 venas el la kaso de UEA'"}, {"text_idx": "#000033", "text": "Ni havas multajn kaj regulajn sekurkopiojn, ne zorgu pri tio. Ni simple inter c\u0302iuj detaloj forgesis havi tion por niaj profilbildoj, c\u0302ar ili estas la solaj aferoj, kiujn ni gastas c\u0302e Amazon. Jes, estas mia kulpo kaj vi rajtas nomi min amatoro se vi volas, c\u0302ar ja temas pri mia respondeco kaj vi ankau\u0306 pravas, ke mi ja fus\u0302egis pri c\u0302i tiu detalo. Mi tamen preferus, ke vi simple nomus min homo anstatau\u0306 insulti min kiel esperantiston."}, {"text_idx": "#000034", "text": "Kaj kompreneble, ni nun ankau\u0306 ekhavas sekurkopion por profilbildojn, sed jes nun tro malfrue kaj mi vere bedau\u0306ras pro tio."}, {"text_idx": "#000039", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000041", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000043", "text": "Alig\u0302i al 400 aliaj abonantoj"}]